stanford-oval/wikipedia huggingface dataset:
Höyhtyä
Aiheesta muualla

Kuvia tai muita tiedostoja aiheesta Höyhtyä Wikimedia Commonsissa
Oulun kaupunginosat ja suuralueet
| 0 | 1 | 2 |
| --- | --- | --- |
| Suuralueet | Kaupunginosat |  |
| 1. Keskusta | I Pokkinen • II Vaara • III Vanhatulli • IV Hollihaka • V Leveri • Myllytulli • Intiö • Raksila |  |
| 2. Höyhtyä | Höyhtyä • Karjasilta • Lintula • Mäntylä • Nokela |  |
| 3. Oulunsuu | Kontinkangas • Oulunsuu • Peltola • Värttö |  |
| 4. Kaukovainio | Hiironen • Kaukovainio |  |
| 5. Nuottasaari | Limingantulli • Nuottasaari • Äimärautio |  |
| 6. Kaakkuri | Kaakkuri • Kiviniemi • Metsokangas • Perävainio |  |
| 7. Maikkula | Hangaskangas • Heikkilänkangas • Iinatti • Juurusoja • Knuutila • Maikkula • Madekoski • Pikkarala |  |
| 8. Tuira | Hietasaari • Koskikeskus • Pikisaari • Toppilansaari • Tuira • Vihreäsaari |  |
| 9. Puolivälinkangas | Isko • Puolivälinkangas • Pyykösjärvi • Takalaanila • Välivainio |  |
| 10. Koskela | Alppila • Koskela • Taskila • Toppila |  |
| 11. Pateniemi | Rajakylä • Pateniemi • Herukka |  |
| 12. Kaijonharju | Kaijonharju • Kuivasjärvi • Liikanen • Linnanmaa • Ritaharju |  |
| 13. Myllyoja | Haapalehto • Hintta • Kirkkokangas • Kynsilehto • Laanila • Myllyoja • Parkkisenkangas |  |
| 14. Sanginsuu | Lapinkangas • Sanginjoki • Sanginsuu • Ulkosanki |  |
| 15. Korvensuora | Heikinharju • Korvenkylä • Korvensuora • Rusko • Ruskonselkä • Saviharju • Talvikangas |  |
| 16. Ylikiiminki | Jolos • Nuoritta • Vepsä • Vesala • Vuotto • Ylikiiminki |  |
| 17. Hiukkavaara | Haukkasuo • Hiukkavaara • Kivikkokangas · Niiles • Puolukkakangas • Saarela • Vanha Hiukkavaara |  |
| 20. Haukipudas | Haukipudas • Jokikylä • Martinniemi |  |
| 21. Kello | Kalimenkylä • Kello |  |
| 30. Kiiminki | Alakylä • Hannus • Huttukylä • Kiiminki |  |
| 31. Jääli | Jäälinkylä • Välikylä |  |
| 40. Oulunsalo | Kylänpuoli • Oulunsalo • Salonpää |  |
| 50. Yli-Ii | Pahkala • Tannila • Yli-Ii |  |
Oranssiotsaorneero

| Oranssiotsaorneero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Metopothrix
Laji::  aurantiaca
Kaksiosainen nimi
 Metopothrix aurantiaca  Sclater & Salvin, 1866 

Katso myös
   Oranssiotsaorneero Wikispeciesissä   Oranssiotsaorneero Commonsissa 
Infobox OKNimi-testi OKIUCN-testi OK: 
Oranssiotsaorneero (Metopothrix aurantiaca) on orneeroiden heimoon kuuluva varpuslintu.
Levinneisyys

Oranssiotsaorneeroa tavataan Boliviassa, Brasiliassa, Kolumbiassa, Ecuadorissa ja Perussa. Lajia on kuvattu harvinaiseksi, mutta sen levinneisyysalue on hyvin laaja, eikä sen uskota olevan vaarassa. Se on luokiteltu elinvoimaiseksi.
Achzarit

Israelilainen Achzarit-miehistökuljetuspanssarivaunu.
Achzarit (hepreaksi: אכזרית, suomeksi: julma nainen) on IDF:n eli Israelin puolustusvoimien käyttämä miehistönkuljetusvaunu. Tyyppi asetettiin palvelukseen vuonna 1988. Vaunun miehistömäärä on 3+7. Tyyppi on edelleen kehitelty ja sen konstruktio alun perin pohjautui T-54-55 tyyppien runkoratkaisuun. Tätä 44-tonnista miehistöpanssarivaunua, jonka panssarin vahvuus on 200 mm: on tehty kahtena eri versiona. Mark 1:n Detroit-dieselmoottori on 650 hv tehoinen, ja Mk. 2:n vastaava teholukema on 850 hv (630 kW). Enimmäisnopeus maantiellä on Mk. 1:llä 55 km/h ja Mk. 2:lla 65 km/h.
Aseistus käsittää 3-4x 7,62 mm kk:t. Näihin on varattu 1 000 panosta kuhunkin. Vaunutyyppi on käytössä edelleen IDF:ssa. Se on ottanut osaa moniin konflikteihin Gazan kaistalla ja Libanonissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Aiheesta muualla

http://www.nimda.co.il/199098/Achzarit
http://www.army-guide.com/eng/product1004.html
http://www.army-technology.com/projects/achzarit-apc/
http://www.military-today.com/apc/achzarit.htm (Arkistoitu – Internet Archive)
http://www.globalsecurity.org/military/world/israel/achzarit.htm
http://www.israeli-weapons.com/weapons/vehicles/armored_personnel_carriers/achzarit/Achzarit.html
http://www.primeportal.net/apc/andre_patschke/achzarit/
http://www.military.cz/izrael/armour/Archzarit/ (tšekin kielellä)
Adam Wodnicki (pianisti)

Adam Wodnicki (s. 22. joulukuuta 1951 Przemyśl) on puolalainen pianisti.
Wodnicki opiskeli Krakovan musiikkiakatemiassa Jan Hoffmanin luokalla, sitten Sienassa Guido Agostin ja Indianan yliopistossa (Bloomington) György Sebőkin johdolla. Hän työskenteli Krakovan musiikkiakatemiassa ennen kuin sai kutsun opettamaan Texasin yliopistoon, Austiniin vuonna 1979. Vuonna 1980 hänestä tuli Pohjois-Texasin yliopiston professori.
Wodnicki on konsertoinut eri puolilla maailmaa ja palannut vuodesta 1991 myös säännöllisesti esiintymään Puolaan. Hän on tehnyt soololevytyksiä Ignacy Paderewskin teoksista ja levyttänyt sellisti Carter Enyeartin kanssa David Dzubayn, Robert Muczynskin ja Dmitri Šostakovitšin sonaatit. Hän on levyttänyt Muczynskilta myös kolme pianotrioa. Konserttoäänitteitä Wodnicki on tehnyt Kazimierz Serockin, Tadeusz Bairdin, Jan Krenzin ja Zygmunt Stojowskin teoksista. Lisäksi hän on laatinut editioita Paderewskin, Piotr Perkowskin, Stanisław Niewiadomskin ja Tadeusz Joteykon teoksista.
Wodnicki on pitänyt kansainvälisesti mestarikursseja ja toiminut tuomariston jäsenenä kansainvälisissä pianokilpailuissa. Hän on saanut monia palkintoja ja tunnustuksia, kuten Puolan Gloria Artis -mitalin vuonna 2014.
Pyramidihuijaus

Pyramidihuijaus on laitonta rahankeräystä, joka toteutetaan ketjukirjeeseen tai verkostomarkkinointiin verrattavalla tavalla. Kolmas nimitys tai muoto pyramidihuijauksesta ovat Ponzi-huijaukset eli Ponzi-järjestelmät. Suomen rahankeräyslaissa 
mainitaan pyramidipeli, joka tarkoittaa samaa asiaa.
Pyramidihuijauksen tarkoitus on kerätä rahaa myöhemmin verkostoon liittyviltä keräyksen alkuunpanijoille ja aiemmin verkostoon liittyneille. Huijattavaksi joutunut luulee kuitenkin rahan olevan täysin laillisesti hankittua, esimerkiksi valuuttakaupalla hankittua rahaa.
Tämä on mahdollista harhaanjohtavan markkinoinnin ja henkilökohtaisen luottamuksen kautta, jota osallistuja tuntee idean hänelle esittänyttä henkilöä kohtaan. Pyramidihuijaukset leviävät yleensä tuttavien välityksellä, kun joku kaveripiirissä tai suvussa on lähtenyt mukaan toimintaan. Tämän vuoksi pyramidipelin seuraukset voivat olla vahingolliset ihmissuhteille, jos peliin osallistuneet jäävät pelissä häviölle.
Pyramidipelit leviävät nykyisin nopeasti internetin ja sähköpostin välityksellä. Silloin uhrin värvännyt ei välttämättä tunne uhriaan hyvin eivätkä ihmissuhteet ole yhtä suuressa vaarassa.
Ponzi-huijaukset

Ponzi-huijaus on pyramidipelin muoto, jossa joku keksii kuvitellun tai olemassa olevan sijoituskohteen, johon hän kerää rahaa markkinoimalla uskottavasti ideaa muille. Sijoituskohde voi olla mitä tahansa: kaivos, öljyesiintymä, kaukainen lomakohde, arvopapereita pörssissä, kultavaranto jne. Kohteen tärkein ominaisuus on se, ettei sen todellista arvoa tai olemassaoloa voida varmentaa. Kohteen todellinen arvo on vain murto-osa väitetystä tai sitten kohde on keksitty eikä sitä ole edes olemassa.
Monitasomarkkinointi ja pyramidipelit

Monitasomarkkinoinnin tarkempi kuvaus on artikkelissa Verkostomarkkinointi. Tässä artikkelissa puututaan vain monitasomarkkinoinnin tavoin toteutettuihin pyramidipeleihin, jotka ovat Suomessa ja yleensä myös maailmalla lainvastaisia.
Monitasomarkkinointi on lähtökohtaisesti laillinen tapa markkinoida tuotteita ja palveluita sekä värvätä uusia värvääjiä tekemään samoin, mutta lain suomia porsaanreikiä on mahdollista käyttää hyväksi niin, että laiton rahankeräys naamioidaan tavanomaiseksi kaupankäynniksi, jota harjoitetaan monitasomarkkinoinnin tapaan.
Markkinointirikosten (harhaanjohtava ja totuudenvastainen markkinointi), Kuluttajansuojalain rikkomusten, petosten ja epärehellisen elinkeinotoiminnan (unfair trade practices) lisäksi nämä tavanomaiseksi kaupankäynniksi naamioidut pyramidipelit rikkovat eri maiden pyramidimyyntiä ja rahankeräystä koskevia lakeja (pyramid selling ja front loading). Tohtori Jon Taylorin tutkimusten
mukaan monitasomarkkinoinnin tavoin toteutettu laiton pyramidipeli muuttuu Ponzi-huijaukseksi, kun yhtiö levittää toimintansa uusille maantieteellisille alueille.
Laillisen verkostomarkkinoinnin ja pyramidipelin välinen ero on osittain siinä, tuleeko järjestelmässä liikkuva raha ensisijaisesti osallistujilta itseltään (laiton pyramidipeli) vai tuotteiden ja palveluiden myymisestä verkoston ulkopuolisille asiakkaille (laillinen verkostomarkkinointiyritys). Suomen lakien ja asetusten mukaan rahankeräysrikokseksi riittää kuitenkin jo se, että vain osa kaupankäynnistä on ns. vastikkeetonta myyntiä eli kun tuotteita, koulutusta ja markkinointimateriaalia myydään reiluun ylihintaan, voidaan se tulkita rahankeräysrikokseksi vastikkeettoman osuuden eli ylihinnan osalta.
Pyramidipelejä koskeva Suomen lainsäädäntö

Uusi rahankeräyslaki astui voimaan 1.7.2006. Siinä puhutaan myös ketjukirjeistä ja niiden tavoin toimeenpannuista pyramidipeleistä, jotka voidaan naamioida muistuttamaan tavanomaista kaupankäyntiä.
Rahankeräyslain 4. luku, 4) ja 5):
»Tässä laissa tarkoitetaan:
 4) ketjukirjeellä toimintaa, jossa toimintaan osallistuville luvataan taloudellinen etu sitä vastaan, että hän lähettää ketjukirjeen edelleen; ketjukirjeeseen rinnastetaan myös sähköisessä tai muussa muodossa lähetetty viesti, jossa kehotetaan lähettämään rahaa toimintaan aiemmin liittyneille;
 5) pyramidipelillä toimintaa, jossa mukaan liittyvän henkilön ansainta- tai voittomahdollisuudet osaksi tai kokonaan muodostuvat vastikkeetta niistä maksuista, joita toimintaan myöhemmin mukaan liittyvät maksavat osallistumismaksuina tai muina kerta- tai toistuvaissuorituksina.»
Lain tulkinnan kannalta on keskeistä se, mikä on vastikkeetonta myyntiä niissä tapauksissa, kun toimintaan liittyy kaupankäyntiä ja tuotteiden tai palveluiden ostaminen on ehtona peliin osallistumiselle. Käytännössä peliin osallistuminen ja ostot sen ehtona tarkoittavat sitä, että ostamalla selvästi ylihintaisia tuotteita saadaan oikeus provisioihin sen verkoston osan liikevaihdosta, joka on värvätty osallistujan alalinjaan. Tuotteiden ja palveluiden sisältämä selvä ylihinta voidaan katsoa vastikkeettomaksi myynniksi ja laittomaksi rahankeräykseksi, jolloin toiminta on kaupankäynnistä huolimatta lainvastaista pyramidipeliä.
Hallituksen esitys uudesta rahankeräyslaista puhuu monitasomarkkinoinnista ja sen tapaan toimeenpannusta pyramidipelistä. Mietinnön mukaan ratkaisevaa lain tulkinnan kannalta on se, maksetaanko osallistujille palkkioita uusien osallistujien värväämisestä jakelutavalle luonnostaan kuuluvasta kustannushyödystä vai maksavatko sen osallistujat itse. Käytännössä tämä tarkoittaa sitä, että jos toimintaan osallistumisen ehtona pitää ostaa ylihintaisia tuotteita, niin tämä ylihinta voidaan katsoa vastikkeettomaksi myynniksi, mikä sisältää laitonta rahankeräystä. Kaikki verkostomarkkinointi ei kuitenkaan ole laitonta rahankeräystä, joten lainvalvojilla ja oikeuslaitoksella on vaikea tehtävä määritellä se, miten paljon tuotteissa saa olla ylihintaa, kun niiden ostaminen on välttämätöntä liiketoiminnan harjoittamiseksi.
Pyramidipelejä koskeva Suomen lainsäädäntö > Hallituksen esitys rahankeräyslaista HE 102/2005 ja monitasomarkkinointi

Monitasomarkkinoinnin tapaan toteutettuja pyramidihuijauksia sanotaan laissa pyramidipeleiksi. Hallituksen esityksessä ja uudessa rahankeräyslaissa puhutaan näistä pyramidipeleistä, jotka ovat laitonta rahankeräystä, mikä on toimeenpantu ketjukirjeeseen verrattavalla tavalla.
Esityksessä sanotaan:
»Monitasomarkkinointi
 Monitasomarkkinointi (Multi-Level-Marketing, jatkossa MLM) on levinnyt laajalti erilaisten tuotteiden jakelumuotona erityisesti viimeisen kymmenen vuoden aikana. MLM perustuu tietynlaiseen pyramidirakenteeseen, mutta eroaa kuitenkin pyramidipeleistä varsinkin siinä, että järjestelyyn kuuluu tavaroiden tai palvelujen tosiasiallista kaupankäyntiä. MLM määritellään eri tasoisiksi rakennetuiksi jakelujärjestelmiksi, joissa erilaisten tuotteiden myyjä saa taloudellista hyötyä tuotemyynnistä ja alemmalle tasolle sijoittuvien uusien myyjien värväyksestä. Kuluttajansuojanäkökulmasta MLM-järjestelmiin liittyy tällaisten järjestelmien lumipallovaikutus ja mahdollinen pyramidivaikutus. Jakelujärjestelmä on rakennettu voimakkaan kasvun ajatukselle.
 Ketjukirjeen tavoin pyramidipeleinä toimeenpannut rahankeräykset voidaan tulkita jo nykyisellään kielletyiksi. Olennaista näissä toimeenpanotavoissa on, vastaako uusien myyjien värväämisestä saatavaa palkkiota jakelutavalle luonnostaan kuuluva kustannushyöty vai maksavatko sen uudet myyjät. Sellainen maksu voi olla suorassa muodossa osanottaja-, ilmoittautumis- tai liittymismaksu tai vastaava.»
Pyramidipelejä koskeva Suomen lainsäädäntö > Pyramidipelin tavoin toimineita monitasomarkkinointiyrityksiä

Pyramidipeli ja laiton rahankeräys voidaan toteuttaa verkostomarkkinoinnin tavoin. Moni alan yritys on tuomittu laittomana pyramidina maailmalla 
ja vuonna 2007 myös Suomessa. 
Viranomaisten kokonaan sulkemista kansainvälisistä yhtiöistä suurin vuoteen 2007 mennessä on ollut SkyBiz International, joka huijasi kuluttajilta noin 200 miljoonaa USD vuosina 1999–2002.
Muita suuria tai Suomessa tunnettuja lakkautettuja yrityksiä ovat olleet muun muassa Equinox, Bestline Products ja Rennaissance eli the Tax People. Rahankeräysrikoksista saatujen tuomioiden lisäksi yhtiöitä on tuomittu uhkasakkoihin harhaanjohtavan markkinoinnin ja hyvien liiketapojen vastaisen elinkeinotoiminnan vuoksi.
Aiemmin laittomasta rahankeräyksestä on Suomessa tuomittu World Games Inc.:n (WGI) nettipeliorganisaatioon vuosina 2002–2003 osallistuneita henkilöitä. 
Tuomiot lievenivät Kouvolan hovioikeudessa ehdollisesta vankeusrangaistuksesta sakkoihin.
Pyramidipelejä koskeva Suomen lainsäädäntö > Laillisen verkostomarkkinoinnin ja laittoman pyramidihuijauksen ero

Laillisella verkostomarkkinoinnilla ja pyramidihuijauksella ei ole kaikkien mielestä selvää eroa, minkä vuoksi lainvalvojat, oikeuslaitos, toimintaan osallistuvat verkostomarkkinoijat ja suuri yleisö ovat osittain hämmennyksissä. Lain tulkinnan kannalta on tärkeintä se, sisältääkö kaupankäynti vastikkeetonta myyntiä. Jos sisältää, niin tämä vastikkeeton osuus myynnistä voidaan katsoa laittomaksi rahankeräykseksi ja pyramidipeliksi.
Verkostomarkkinointiyritysten tavoin toimeenpannut pyramidipelit aiheuttavat voimakkaita kannanottoja alan puolesta ja sitä vastaan. Verkostomarkkinoijat ovat itse sitä mieltä, ettei heidän toiminnassaan ole mitään laitonta ja pyramidipelit eivät liity heihin mitenkään. Alan tutkijat, kuluttajaneuvojat ja kriittisesti alaan suhtautuvat ihmiset näkevät kuitenkin monitasomarkkinoinnissa pyramidipeleille ja ketjukirjeille tyypillisiä ongelmia.
Pyramidipelejä koskeva Suomen lainsäädäntö > Pyramidipeliin osallistumisesta säädetyt rangaistukset

Pyramidipeliin osallistuja voidaan tuomita ”rahankeräysrikoksesta sakkoon tai vankeuteen enintään kahdeksi vuodeksi, jollei teosta muualla laissa säädetä ankarampaa rangaistusta.”
”Jos rahankeräysrikos on kokonaisuutena arvostellen vähäinen, rikoksentekijä on tuomittava lievästä rahankeräysrikoksesta sakkoon.”
Sakko- tai vankeusrangaistuksen lisäksi rikoksella saatu hyöty voidaan tuomita valtiolle menetetyksi.
Rahankeräyslaissa (255/2006) sanotaan näin:
»25 §
Rangaistus rahankeräysrikoksesta ja lievästä rahankeräysrikoksesta tuomitaan rikoslain (39/1889) 17 luvun 16 b ja 16 c §:n mukaan.
Menettämisseuraamuksen määräämisestä säädetään rikoslain 10 luvussa.»
Kirjallisuutta

Nars, Kari: Miten miljoonia huijataan: Suurpetkuttajien värikäs historia.  Helsinki:  Tammi, 2009.  ISBN 978-951-31-5049-5
Aiheesta muualla

Wikimedia Commonsissa on kuvia tai muita tiedostoja aiheesta .
Aiheesta muualla > Linkkejä viranomaisten sivuille

Suomen hallitus ja Eduskunta, lainsäädäntö
Suomen hallitus 2005: Hallituksen esitys Eduskunnalle uudesta rahankeräyslaista HE 102/2005  19. elokuuta 2005. Finlex Valtion Säädöstietopankki. Viitattu 2. toukokuuta 2007.
Suomen hallitus 2006: Rahankeräyslaki 255/2006, ks. 4 § Muut määritelmät, 4) ja 5)  1. heinäkuuta 2007. Finlex Valtion Säädöstietopankki. Viitattu 2. toukokuuta 2007.
Kuluttajavirasto
Kuluttajavirasto: Tietoa verkostomarkkinoinnista  syyskuu 2002. Kuluttajavirasto. Viitattu 2. toukokuuta 2007 (webarchive).
Kuluttajavirasto: Pyramidipelit ovat laitonta rahankeräystä  7. toukokuuta, 2014. Kuluttajavirasto. Viitattu 12. heinäkuuta 2016.
Federal Trade Commission, USA
Federal Trade Commission USA,: Federal Trade Commission, Home – Protecting America´s Consumers  1. toukokuuta 2007. Federal Trade Commission. Viitattu 2. toukokuuta 2007. (englanniksi)
James Kohm,: Getting to the Bottom of Pyramid Schemes,  syyskuu 2000. Federal Trade Commission USA,. Viitattu 2. toukokuuta 2007. (englanniksi)
FTC Consumer Alert, The Bottom Line About Multilevel Marketing Plans,  lokakuu 2000. Federal Trade Commission USA,. Viitattu 2. toukokuuta 2007. (englanniksi)
FTC Consumer Alert, Multilevel marketing plans,  marraskuu 1996. Federal Trade Commission USA,. Viitattu 2. toukokuuta 2007. (englanniksi)
FTC Proposed New Business Opportunity Rule  5. huhtikuuta 2004. Federal Trade Commission USA,. Viitattu 2. toukokuuta 2007. (englanniksi)
Kanada
Pyramid Schemes  22. helmikuuta 2007. Royal Canadian Mounted Police. Viitattu 2. toukokuuta 2007. (englanniksi)
Competition Act 55.1 Definition of "multi-level marketing plan" , Definition of Scheme of Pyramid Selling  1985 , 1992 , 1999. Department of Justice, Canada. Viitattu 2. toukokuuta 2007. (englanniksi)
Multi-level Marketing and Pyramid Selling,  18. syyskuuta 2006,. Competition Bureau, Canada. Viitattu 2. toukokuuta 2007. (englanniksi)
Australia
News releases: Pyramid selling schemes  2005,. Australian Competition and Consumer Commission. Viitattu 2. toukokuuta 2007. (englanniksi)
Aiheesta muualla > Kritiikkiä, tutkimuksia ja tilastoja

Verkostomarkkinointi – Bisnestä vai huijausta? tammikuu 2005– 12. huhtikuuta 2007. Mursis. Viitattu 2. toukokuuta 2007.
Verkostomarkkinointi ja pyramidipelit – Osa I  tammikuu 2005– 12. huhtikuuta 2007. Mursis. Viitattu 2. toukokuuta 2007.
Verkostomarkkinointi ja pyramidipelit – Osa II  tammikuu 2005– 12. huhtikuuta 2007. Mursis. Viitattu 2. toukokuuta 2007.
Teemu Mäntynen: Pyramidisivut 1998  1998. Teemu Mäntynen. Viitattu 2. toukokuuta 2007.
Jaakko Pöyry: Näin meitä Ku$etetaan  1998. Jaakko Pöyry. Viitattu 3. tammikuuta 2008.
Petteri Haipola: Verkostomarkkinointi eli monitasomarkkinointi: alan kritiikin hakemisto 3. tammikuuta 2001– 2. toukokuuta 2007. Petteri Haipola. Viitattu 2. toukokuuta 2007.
Petteri Haipola: Miten verkostomarkkinointi toimii? – eli Johdanto verkostomarkkinoinnin ymmärtämiseen (ks. Lähteet alan tilastoihin, tutkimuksiin, mediajulkaisuihin, oikeudenkäynteihin ja kritiikki-sivuille)  2006–2. toukokuuta 2007. Petteri Haipola. Viitattu 2. toukokuuta 2007.
Robert L. Fitzpatrick
Robert L. Fitzpatrick: The Myth of "Income Opportunity" in Multi-Level Marketing (suomennettavana)  2005. Robert L. Fitzpatrick. Viitattu 2. toukokuuta 2007. (englanniksi)
Robert L. Fitzpatrick: Pyramid Scheme Alert Home Page  2. toukokuuta 2007. Pyramid Scheme Alert Org.. Viitattu 2. toukokuuta 2007. (englanniksi)
Robert L. Fitzpatrick: False Profits, Verkkosivut  2. toukokuuta 2007. Robert L. Fitzpatrick. Viitattu 2. toukokuuta 2007. (englanniksi)
Jon Taylor (PhD)
Jon Taylor (PhD): Research – Truth on MLM or Network Marketing  2006. CAI Consumer Awareness Institute. Viitattu 2. toukokuuta 2007. (englanniksi)
Jon Taylor: The Truth on MLM  2. toukokuuta 2007. CAI Consumer Awareness Institute. Viitattu 2. toukokuuta 2007. (englanniksi)
8-pallo-mallissa on 15 jäsentä
Riippumatta siitä, miten suureksi kaavio tulee ennen romahtamista, noin 88 % kaikista osallistujista häviää rahaa.
Kaavio osoittaa, miten pyramidihuijauksen tasoja on mahdotonta rakentaa kovin paljoa, koska osallistujien määrän pitäisi olla jo 13 tasolla yli maapallon väkiluvun. Pyramidipelissä osallistujien valtaosa on pyramidin pohjalla.
Susanna Laine

| Susanna Laine> Henkilötiedot |
| --- | --- |
Koko nimi:  Susanna Katriina Laine
Syntynyt: 1. syyskuuta 1981 (ikä 43) Seinäjoki
Ammatti:  juontaja, malli, näyttelijä, toimittaja
Aiheesta muualla
IMDb 
Elonet
Susanna Katriina Laine (s. 1. syyskuuta 1981 Seinäjoki) on suomalainen juontaja, Miss Suomen toinen perintö­prinsessa vuodelta 2005, näyttelijä ja toimittaja. Hän sijoittui samana vuonna Japanissa pidetyissä Miss International -kilpailussa kolmanneksi.
Ura

Susanna Laine on kotoisin Seinä­joelta. Laineen iso­sisko Tiina Laine oli Miss Suomen ensimmäinen perintö­prinsessa vuodelta 1984.
Laine on opiskellut avoimessa yli­opistossa viestintää, ammattikorkeakoulussa musiikki­teatteria ja kulttuurin tuottamista. Hän on toiminut muun muassa seura­piiri­toimittajana keskustelu­ohjelmassa Tuomas & Juuso Experience Nelosella sekä juontanut televisio­sarjoja Pulssi, Talent Suomi, ja Treffit pimeässä.
Syksyllä 2010 Laine aloitti Big Brotherissa keskustelu­ohjelman juontajana. Laine oli mukana juontamassa myös ohjelman syksyllä 2011 esitettyä seitsemättä tuotanto­kautta. Kesällä 2011 Laine juonsi Pitkä kuuma kesä -ohjelman kolmannen tuotanto­kautta. Keväällä 2013 Laine kilpaili Diilin viidennellä tuotanto­kaudella yhdessä yhden­toista muun julkisuuden henkilön kanssa.
Laine on työskennellyt myös näyttelijänä teatterissa ja pienissä rooleissa elo­kuvissa ja televisiossa. Vuonna 2005 hän näytteli Vihdin kesä­teatterin Onnen­maa-näytelmässä ja vuonna 2012 Valkea­kosken kesä­teatterin Villit vuodet – musikaali Vexi Salmen elämästä -näytelmässä. Syksyllä 2006 Laine esiintyi kahden jakson ajan Salatut elämät -sarjassa. Syksyllä 2011 Laine näytteli Hämeenlinnan kaupunginteatterissa Älä pukeudu päivälliselle -näytelmässä. Hän esiintyi Uuden Iloisen Teatterin vuoden 2017 Sata lasissa! -kevät­revyyssä. Laine on hakenut viidesti Teatteri­korkea­kouluun.
Laine oli Aika­koneen laulajana Heidi Puurulan äitiys­loman ajan vuonna 2009.
Laine juonsi Yle TV1 -kanavan Puoli seitsemän -ohjelmaa syksystä 2014 syksyyn 2020. Aiemmin hän juonsi Radio Suomipopin Pop­studio-ohjelmaa. Laine jatkoi näyttelijänä MTV3-kanavan saippua­sarjassa Salatut elämät helmi­kuussa 2021.
Laine juonsi Farmi Suomi -ohjelman keväällä 2022 esitetyn kolmannen ja keväällä 2023 esitetyn neljännen kauden.
Teokset

Laine, Susanna & Ketola-Huttunen, Terhi: Epätäydellisen naisen itsetunto.  Helsinki:  Otava, 2022.  ISBN 9789511404989
Aiheesta muualla

Susanna Laine Magnum Live
| Auktoriteettitunnisteet  |
| --- | --- |
Taiteenala:  MusicBrainz 
Henkilöt:  Ritva  Elonet  Yle
Paljon melua Maggiesta

| Paljon melua Maggiesta> The Buzz on Maggie |
| --- | --- |
 Paljon melua Maggiesta Logo
Tyyli:  Animaatio
Kestoaika:  22 min
Luoja(t):  Dave Polsky
Pääosissa:  Jessica Di Cicco Cree Summer Thom Adcox-Hernandez Tara Strong
Alkuperämaa:   Yhdysvallat
Alkuperäiskieli:  englanti
Verkko:   Toon Disney  Disney Channel
Esitetty:  17. kesäkuuta 2005 – 27. toukokuuta 2006
Jaksoja:  21
Tuotanto
Tuotantoyhtiö(t):  Walt Disney Television Animation
Palkinnot
Ehdokkuudet:  Annie (2006) Daytime Emmy (2006)
Aiheesta muualla
Virallinen sivusto
IMDb 
Paljon melua Maggiesta (The Buzz on Maggie) on yhdysvaltalainen Dave Polskyn luoma Daytime Emmy -ehdokkuuden saanut animaatiosarja, joka kertoo Maggie-nimisestä kärpäsestä. Maggien perheeseen kuuluvat vanhempi veli Aldrin, nuorempi veli Pupert, nuorempi sisko Bella, isä herra Peski ja äiti rouva Peski. Ohjelmassa on Maggien perheen lisäksi myös hänen kaverinsa Rayna ja Dawn (suosittu tyttö Maggien koulusta). Suomessa sarjaa esitettiin Toon Disneyllä ja harvemmin Disney Channelilla.